text: Se billeder: Tarok gik til filmen i Billund
  23 maj 2013 kl. 15.36
  I dag blev der lavet optagelser til biograffilmen om travhesten Tarok i Billund. Hesten fik i sin storhedstid kælenavnet Dannebrog på fire ben.
  Travtræner Jørn Laursen var til stede, da optagelserne fandt sted.
  - Tarok havde aldrig løbet uden for hjemmebanen i Skive, fortalte han TV SYDs reporter. Første gang var her i Billund, hvor løbet var 2400 meter. Og Tarok løb i en så fantastisk atletisk stil, at vi kom til at tænke på, at det var noget utroligt stort, der lå forude.
  Hele fire heste er castet til rollen som Tarok. Filmens instrueret af Anne-Grethe Bjarup Riis og Regnar Grasten producerer.
  - Hvorfor lave en film om Tarok i dag?
  - Vi har brug for håb og drømme i en tid som denne, svarer filmproducentern. Derfor laver vi filmen om Tarok netop nu.
  Optagelserne til filmen begyndte i april. Den ventes at få premiere til efteråret.
  Billund Travbane er også rammen om "Godt Arbejde" på TV Syds kanal kl. 20.25.
  